Akken i tesɛa teɣlaft tamezwarut iferdisen n uẓnuḍres i tesɛa diɣ ula d taɣlaft tis ukuẓ. D nettat i d taɣlaft taneggarut deg udlis. Deg wammud n tesleḍt-nteɣ, aṭas n yiferdisen i d-nufa deg teɣlaft-agi, mmgaraden seg ungal ɣer wayeḍ, maca yella wanida iɛedlen. Ger yiferdisen-a n uznuḍres i d-nufa, ad d-nebder: isem n umaru, azwel n wungal, agzul n wungal, tikkest seg uḍris n wungal akked tmeddurt n umaru. S umata d wigi i d iferdisen iznuḍrisen i d-yettuɣalen deg teɣlaft tis ukkuẓ n wungal.